CELEX: 62013CN0505
Language: fi
Date: 2013-09-23 00:00:00
Title: Asia C-505/13: Ennakkoratkaisupyyntö, jonka Admnistrativen sad Varna (Bulgaria) on esittänyt 23.9.2013 — Levent Redzheb Yumer v. Direktor na Teritorialna direktsia na Natsionalnata agentsia po prihodite — Varna

23.11.2013   
            
            
               FI
            
            
               Euroopan unionin virallinen lehti
            
            
               C 344/50
            
         Ennakkoratkaisupyyntö, jonka Admnistrativen sad Varna (Bulgaria) on esittänyt 23.9.2013 — Levent Redzheb Yumer v. Direktor na Teritorialna direktsia na Natsionalnata agentsia po prihodite — Varna
   (Asia C-505/13)
   2013/C 344/87
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Admnistrativen sad Varna
   
      Pääasian asianosaiset
   
   
      Kantaja: Levent Redzheb Yumer
   
      Vastaaja: Direktor na Teritorialna direktsia na Natsionalnata agentsia po prihodite — Varna
   
      Ennakkoratkaisukysymykset
   
   
               1)
            
            
               Sallitaanko Euroopan unionista tehdyn sopimuksen 2 artiklassa sekä Euroopan perusoikeuskirjan 20 ja 21 artiklassa se, että ainoastaan yhdellä henkilöryhmällä — arvonlisäverolain (Zakon za danak varhu dobavenata stoynost) mukaisesti rekisteröidyt luonnolliset henkilöt — ei ole minkäänlaista laissa tunnustettua oikeutta veronalennukseen maataloustoiminnan osalta?
            
         
               2)
            
            
               Sallitaanko Euroopan unionista tehdyn sopimuksen 2 artiklassa sekä Euroopan perusoikeuskirjan 20 ja 21 artiklassa se, että saman toiminnan osalta vahvistetaan arvonlisäverolaissa eri verokannat tämän toiminnan harjoittamisen oikeudellisen muodon ja verovelvolliseksi rekisteröimisen perusteella?
            
         
               3)
            
            
               Onko kansallisten toimenpiteiden käyttöönotto, joka johtaa siihen, että arvonlisäverolain nojalla maataloustuottajina rekisteröidyiltä luonnollisilta henkilöiltä evätään veronalennus, josta säädetään yksityisten elinkeinonharjoittajien ja oikeushenkilöiden osalta, vaikka he ovat määrittäneet verotettavan tulonsa yksityisten elinkeinonharjoittajien tavoin ja vahvistaneet vuotuisen veron perusteensa yksityisten elinkeinonharjoittajien tavoin lakisääteisten velvoitteidensa mukaisesti, ristiriidassa oikeusvarmuuden periaatteen, tehokkuusperiaatteen ja suhteellisuusperiaatteen kanssa?